Beskidenverein, Beskiden-Verein, Beskiden Verein, BV – miymiecko turystyczno ôrganizacyjo, kero działała we Beskidach (znamiyńniy Ślōnski Beskid a Ślōnsko-Morawski Beskid). Założōno ôstała we 1893 we Frydku-Mistku (Austryjacki Ślōnsk, dzisiej Czeski Ślōnsk) bez miymieckich miyszkańcōw Ślōnska a Morawije. Beskidenverein budowało turystyczne schrōniska (piyrsze na gōrze Jaworowy, a na terynie, kery je dzisiej tajlōm Polski - na Szyńdzielni), znoczyło cesty lo turystōw a wydawało gōrske cajtōngi ("Mitteilungen des Beskidenvereines", sekcyjo we Bielsku "Jahresbericht der Sektion Bielitz-Biala des Beskiden-Vereines, Jahresbericht der Sektion Bielitz-Biala des Beskiden-Vereines"), przewodniki a mapy. Po 1918 Beskidenverein dziołało ôsobno we Polsce a Czechosłowacyje. Kōniec ôrganizacyje to 1945, kedy polsko władza rozwiōnzała BV, a człōnki citnyli, abo zostali wywieziyni dō Miymicōw.